# 4-es metró

### A Wikipédiából, a szabad lexikonból.

| Ezen szócikk semlegessége vitatott.
A vita részleteihez lásd a vitalapot.

A 4-es metró, eredeti nevén Dél-Buda–Rákospalota metróvonal (rövidebb nevén zöld metró) egy épülő metróvonal Budapesten.

## [szerkesztés] Történet

A 4-es metró logójának tervei

A 4-es metróvonal építésének ötlete 1972-ben merült fel. Ekkor még Budafokot kötötte volna össze az Astoriával, keresztezve a Kálvin teret. Később a Blaha Lujza téri végállomás is szóba került. Az 1996-os tanulmány alapján nyerte el lényegében a mai formáját (Etele tér-Keleti pályaudvar-Bosnyák tér), azzal a különbséggel hogy azokban a tervekben a Bocskai úti megálló helyett a Kosztolányi Dezső téren létesítettek volna metróállomást. Végül ezt a változtatást az indokolta hogy a 4-es metró vonalvezetése ne essen teljesen egybe a 49-es villamoséval és így a Kosztolányi Dezső téren lévő Volánbusz pályaudvart is áthelyezték az Etele térre. A 4-es metró késése az Orbán-kormány döntéséhez kapcsolódik, mivel a projektet "luxusberuházásnak" titulálták és megvonták az építéshez szükséges támogatásokat. Az metró alagútjának fúrjása (2 alagútfúró berendezés egyidejű alkalmazásával) előreláthatólag csak 2007 tavaszán kezdődik meg.

A kormány és a városvezetés a metró projekthez EU forrásokat kíván felhasználni. A támogatás elnyeréséhez a megvalósíthatósági tanulmányt újra kell írni. Számos engedély még hiányzik a beruházás részleteit illetően. A Városi és Elővárosi Közlekedési Egyesület és a BME tanulmánya vivtatja a 4-es metró indokoltságát és gazdaságosságát. Véleményük szerint az autóforgalomra azért nem lesz hatással a 4-es metró, mert az autósok leginkább a külső kerületekből vagy az agglomerációból érkeznek, és ha már elérték a belvárost, nem szeretnének átszállni a metróra, mivel az kényelmetlen, plusz költség, nem beszélve a parkolásról.

A metro projectiroda véleménye szerint, azonban jelentős autóforgalom csökkenés érhető el, ha a metróvonal átadása után hatásos forgalomcsillapító intézkedéseket léptetnek életbe, pl.: sávok számának csökkentése, behajtási díj.

A VEKE tanulmány szerint nem olyan mértékű a 4-es metró tervezett vonalának térsége, hogy oda feltétlenül metrót kelljen építeni. Hiszen akkor jogosan tevődik fel az a kérdés, hogy akkor miért szüntették meg a térséghez kapcsolódó villamosvonalakat, sőt egy régebbi terv szerint a 4-es metró átadásával újabb villamosokat szüntettek volna meg. A megszüntetett villamosok visszaállításán felül újabb villamosjáratokat is lehetne indítani, amik az említett térség forgalmához kapcsolódnának. Ilyen például az 1-es villamos meghosszabbítása az Etele térig, vagy a Műegyetem rakparti villamos kiépítése a Lágymányosi hídig.

A metro projectiroda véleménye szerint a térségben jelentkező forgalmi igényt már nem lehet gazdaságosan villamosvonalakkal kiszolgálni. Ezért indokolt a metróvonal létesítése. Egy nagykapacitású metróvonallal párhuzamosan azonban indokolatlan felszíni kötöttpályás rendszert üzemeltetni. Ekkor a térség felszíni tömegközlekedését a metróvonalhoz kell igzítani, úgynevezett "ráhordó" szerepet kap. Az 1-es villamos meghosszabítása független a 4-es metrótól, annak indokoltsága továbbra is fennáll.

A VEKE tanulmány szerint a metró állomásai is rövidebbek mint a másik két budapesti metróvonalé, a 4-es metrónak ugyanis csak 80 méteres peronjai lesznek. Az állomások is túl sűrűn helyezkednek el, sűrűn elhelyezett rövid állomások helyett pedig sokkal gazdaságosabb volna ritkábban elhelyezett és hosszabb állomásokat építeni. Egyébként a rövid állomások is azt sugallják hogy a 4-es metrónak kevesebb utasa lesz mint a másik két metróvonalnak. Ez esetben viszont érdemes átgondolni hogy van-e értelme drága metróvonalat építeni akkor ha ahhoz kapcsolódóan még járatokat kéne megszüntetni vagy pedig radikálisan csökkenteni a forgalmukat.

A metro projectiroda véleménye szerint az állomások (és a szerelvények) költségcsökkentési okokból lesznek rövidebbek (120m helyett 80m). Azonban a rövidebb (akár 90 mp-es) követési idő kompenzálja a rövidebb szerelvények kisebb szállítókapacitását, ezáltal a vonal kapacitása körülbelül azonos az M2/M3 vonalakéval. Az állomások átlagos távolsága 7000m/9 szakasz = 778m. Az M2/M3 vonalak belvárosi 7km-es szakaszainak átlagos állomástávolsága azonban ennél is kevesebb. Valóban van olyan szakasz, amely metrós viszonylatban igen rövid, kb. 350m. Itt természetesen felmerült a 2 helyett 1 közös állomás kialakítása. azonban a forgalmi vizsgálatok azt mutatták, hogy az 1 közös állomás nem látná el megfelelően a feladatát.

A VEKE tanulmány szerint a 4-es metró létjogosultsága azzal sem magyarázható, hogy a metró modern. Ma már világszerte léteznek modern villamosjáratok, egy átjárható villamoshálózat esetén pedig lehetne különböző viszonylatokat üzemeltetni, amik pedig lecsökkentenék az átszállások számát. Így a metróra költeni kívánt pénzt sokkal hasznosabb fejlesztésekre is lehetne költeni.

A metro projectiroda véleménye szerint a nagyvárosok központjának kiszolgálására egyedül a metró alkalmas: a sűrű beépítettség ellenére úgy nyit meg nagy forgalmi igényt kielégítő, rendkívüli megbízhatóságú közlekedési csatornát, hogy ezzel a felszínt nem zavarja. A metróépítés valóban nagyon nagy forrásokat igényel. Azonban ha a drága, de hosszú távra szóló, a város fejlődésének jelentős lökést adó megoldások helyett az olcsó, de csak rövidtávra szóló, ideiglenes álmegoldásokat preferáljuk, azzal hosszútávon jelentős károkat okozunk.

## [szerkesztés] Állomások

Az építkezés két szakaszból fog állni. Az első szakasz befejezését elvileg 2009-re tervezik, míg a másodikat 2010 decemberében.

### [szerkesztés] Első szakasz

- Kelenföldi pályaudvar
- Tétényi út
- Bocskai út
- Móricz Zsigmond körtér
- Szent Gellért tér
- Fővám tér
- Kálvin tér
- Rákóczi tér
- Népszínház utca
- Keleti pályaudvar

### [szerkesztés] Második szakasz

- Dózsa György út
- Hungária körút
- Róna utca
- Bosnyák tér

## [szerkesztés] Külső hivatkozások

- Hivatalos oldal: http://www.metro4.hu
- Mese a játékmetróról: http://kispad.hu/blog/200506/mese-a-jatekmetrorol-1-resz.html
- M4+ verzió: http://members.chello.hu/g.istvan
- Városi és Elővárosi Közlekedési Egyesület honlapja: http://www.veke.hu

Metros.hu cikkek:

- A 4-es metró története
- A 4-es metró építése
- A 4-es metró állomásainak tervei, építése és a kapcsolódó beruházásai

| Budapesti metró | m·v·sz

Millenniumi Földalatti Vasút (M1) | 2-es metró (M2) | 3-as metró (M3) | 4-es metró (M4)* | Észak–déli regionális gyorsvasút (M5)*
*tervezett vagy épülő vonalak

A lap eredeti címe "http://hu.wikipedia.org../../../4/-/e/4-es_metr%C3%B3.html"

Kategóriák: Vitatott semlegesség | Budapest közlekedése

##### Views

- Szócikk
- Vitalap
- Aktuális változat

##### Keresés